Diari Oficial de la Generalitat Valenciana


Sumari del DOGV 641, del 31-07-1987 (1987/809390)

ORDRE de 20 de juliol de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un edifici situat a València, Platja de Pinedo, per a destinar-lo a Escola de Policia Local i Bombers de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   641

Data del DOGV
:   31-07-1987

Secció del DOGV
:   ALTRES DISPOSICIONS

Número del document
:   1987/809390


Data del document
:   20-07-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de de juliol de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un edifici situat a València, Platja de Pinedo, per a destina-lo a Escola de Policia Local i Bombers de la Comunitat Valenciana.  
Amb la finalitat de construir una Estola Nacional d'Estibadors, l'Excm. Ajuntament de València, cedí a l'Estat, uns terrenys de la seua propietat situats a la Platja de Pinedo de València, L'afectació a aquesta finalitat s'havia de mantenir durant trenta anys.   
En construir l'Estat unes edificacions la destinació de les quals no és el previst com a objecte de la cessió, l'Ajuntament en Ple, en sessió extraordinària celebrada el 24 de novembre de 1986, prengué l'acord de cedir a la Generalitat Valenciana el dret a la reversió sobre els terrenys cedits en el seu dia a l'Estat, segons els termes de l'escriptura atorgada davant el Notari Sr. Mariano Arias Llamas, el dia 29 de maig de 1987, número de protocol 1013, per considerar la nova destinació prevista per la Generalitat Valenciana, de major i més específica utilitat i aprofitament.   
Per tot això, es considera oportuna l'adquisició de l'edifici situat a València, Platja de Pinedo, d'acord amb el que disposa l'article 7 de la Llei 3/1986, de 24 d'octubre, de Patrimoni de la Generalitat Valenciana, prèvia valoració tècnica oportuna i informes del Servei de Patrimoni i de la Intervenció General.   
ORDENE:   
Article 1  
S'acorda l'adquisició mitjançant contractació directa a títol onerós i en virtut de compra-venda, de l'edifici següent:   
- Immoble denominat «Escola Professional dels Estibadors Portuaris» situat en el Mont de la Devesa del Saler (València), consta d'un solar de deu mil metres quadrats, que confronta: al Nord amb fàbriques de Plàstics Plexin, SA; al Sud amb terrenys propietat municipal i carrer d'enmig; a l'Est, platja del Mediterrani; a l'Oest, parcel·la 447 a) polígon, full 96 IGI, zona parc enmig. Aquest immoble té una superfície construïda de vint-i-tres mil metres quadrats, dividida en les quatre plantes següents:   
- Semisoterrani: Serveis de cuino, magatzem i cambra de llavat i planxat.   
- Planta baixa: Habitatge del conserge, hall, saló d'actes, piscina, bloc de lavabos i vestuaris, infermeria, bar, sala d'estar, cuina i menjador, en l'exterior o zona de pràctiques on està situat el vaixell 4 aules de coneixement de maquinària i pràctiques d'activitats manuals.   
- Entreplanta: Habitatge i despatx del director, administració, sala de professors, despatx del Cap d'estudis, oratori, clubs, sala de visites i habitacions de servei.   
- Planta primera: Dormitoris que els composen 5 mòduls de 12 habitacions de 4 places, total 240 alumnes, més tres blocs d'aules paral·lels amb cinc aules cadascun, amb capacitat per a 30 alumnes per aula, total 450 places.   
Article 2  
L'edifici descrit, es troba lliure de càrregues i arrendataris i al corrent en el pagament de contribucions i imposts.   
La compra que necessàriament es formalitzarà en escriptura pública, es realitzarà per un preu de dos-cents deu milions dues-centes setanta-sis mil pessetes (744.061.455 ptes.) Totes les despeses que ocasione la formalització notarial de la present compra-venda, seran abonades per les parts segons la Llei.   
Article 3   
La Conselleria d'Economia i Hisenda, a través del Servei de Patrimoni de la Tresoreria General, realitzarà els tràmits necessaris per a fer efectiu el que disposa aquesta Ordre.   
València, 20 de juliol de 1987.   
El Conseller d'Economia i Hisenda,  
ANTONI BIRLANGA CASANOVA